b'\n_START_ARTICLE_\nReloliza Saimon\n_START_SECTION_\n2010 - 2012\n_START_PARAGRAPH_\nSaimon deltok i Mikronesialekene 2010 p\xc3\xa5 Palau, og fikk der bronse p\xc3\xa5 4 x 400 meter stafett. I tillegg kom hun p\xc3\xa5 femteplass p\xc3\xa5 800 meter og sjuendeplass p\xc3\xa5 400 meter. Hun deltok ogs\xc3\xa5 i Sommer-OL for ungdom 2010, der hun fikk 25. beste tid i fors\xc3\xb8ksheatene p\xc3\xa5 400 meter, og l\xc3\xb8p i D-finalen der hun kom p\xc3\xa5 andreplass med ny personlig rekord p\xc3\xa5 1:07,12._NEWLINE_Hun deltok i Junior-VM i friidrett 2012, og ble der sl\xc3\xa5tt ut i fors\xc3\xb8ksheatet p\xc3\xa5 400 meter.\n_START_SECTION_\n2014 - 2019\n_START_PARAGRAPH_\nMikronesialekene 2014 ble arrangert p\xc3\xa5 Pohnpei, og Saimon vant der 10.000 meter og halvmaraton, og kom p\xc3\xa5 andreplass p\xc3\xa5 5000 meter, bak Christina Wicker fra Palau. Hun deltok i Mikronesiamesterskapet i friidrett 2016, og fikk der fire medaljer; hun vant lengdehopp, fikk s\xc3\xb8lv p\xc3\xa5 800 og 1500 meter, og fikk bronse p\xc3\xa5 400 meter.'